
	PJESA 1: PËRMBLEDHJE EKZEKUTIVE (maksimumi 2 faqe)

	PËRKUFIZIMI I PROBLEMIT
[bookmark: PerkufizimProblemi]Cili është problemi në shqyrtim dhe cilat janë shkaqet e tij? Jepni arsyet e nevojës së ndërhyrjes së qeverisë. (jo më shumë se 10 rreshta) 

Problemi për të cilin propozohet kjo politikë është përfitimi i dyfishtë nga prindërit e fëmijëve të lindur jashtë Republikës së Shqipërisë për lindjen e fëmijëve e sipas legjislacionit në vendet ku ata jetojnë e punojnë, duke përfituar kështu pagesa (shpërblime) të dyfishta[footnoteRef:1] [footnoteRef:2] , duke krijuar hapësirë për diskriminim ndaj bebeve të lindura në Republikën e Shqipërisë, të cilët përfitojnë vetëm një bonus (shpërblim).  Kjo krijon edhe disbalancë në buxhetin e dedikuar për përballimin e fondit të bonusit të bebeve, për shkak të rritjes së shpenzimeve buxhetore për mbulimin e pagesës së bonusit të bebes për foshnjat e lindura jashtë Republikës së Shqipërisë. [1:  https://en.wikipedia.org/wiki/Baby_bonus ]  [2:  https://www.thecaravelgu.com/blog/2020/2/27/greece-issues-baby-bonus-to-boost-birth-rate#:~:text=Greece%20is%20noë%20offering,reëard%20system%20beginning%20January%201. ] 


Familjet e reja, nënat e reja dhe fëmijët kanë një vëmendje të veçantë nga shteti, e materializuar kjo në disa nisma e strategji që aktualisht janë në fuqi dhe zbatohen. Me anë të kësaj politike të propozuar, synohet që kjo mbrojtje e veçantë jo vetëm të mos ndërpritet apo të cënohet por përkundrazi të shtohet duke u fokusuar te familjet që jetojnë dhe kontribuojnë në Shqipëri.


	OBJEKTIVAT
[bookmark: Objektivat]Cilat janë objektivat dhe rezultatet e synuara të propozimit? (jo më shumë se 7  rreshta)

Objektivat i kësaj politike janë: 
1.  Garantimi i të drejtës për një mbrojtjeje të veçantë nga shteti, për fëmijët dhe nënat e reja në Republikën e Shqipërisë.
2. Garantimin e një shpërblimi financiar për çdo fëmijë të ardhur në jetë, pavarësisht statusit social dhe ekonomik, për familjet, të cilët jetojnë dhe kontribuojnë në Republikën e Shqipërisë, nga viti 2023 e në vijim.
3. Incentivimi për rritjen e natalitetit në vend, nga viti 2023 e në vijim.
4. Menaxhimi më i mirë i fondit të dedikuar për mbulimin e bonusit të bebeve,, duke filluar nga planifikimi i buxhetit për vitin 2023 e në vijim.      

	OPSIONET E POLITIKAVE
[bookmark: _Hlk23423305]Cilat janë opsionet kryesore të politikave? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme.  (jo më shumë se 7 rreshta)

Për të përcaktuar opsionin më të mirë për zgjidhjen e problematikave të mësipërme janë marrë në shqyrtim opsionet e mëposhtme:

Opsioni 0 – Ruajtja e Status quo-së
Me anë të Opsionit 0, nuk parashikohet të merret asnjë masë përfshirë edhe ndryshimi i ligjit aktual për asistencën sociale në Republikën e Shqipërisë. 

Opsioni 1 – Hartimi i një ligji të ri. Me anë të Opsionit 1, parashikohet shfuqizimi i ligjit aktual dhe hartimi i një ligji të ri.

Opsioni 2 – Bërja e shtesave në ligjin aktual  Ligjin Nr. 57/2019 “Për asistencën sociale në Republikën e Shqipërisë”, në mënyrë që të përcaktohen specifikisht që subjektet përfitues të bonusit të bebes janë prindërit që jetojnë në territorin e Republikës së Shqipërisë. 

Opsioni 3 – Opsion jorregullator
Për të realizuar objektivat e synuara nuk janë marrë në konsideratë opsione jorregullatore pasi problematikat rrjedhin pikërisht për shkak të parashikimit ligjor i cili nuk bën diferencim ndërmjet vendbanimit të prindërve. Në këtë këtë kuptim, interpretimi i dispozitës është i gjerë dhe vetëm rishikimi i saj mund të çojë në ngushtimin e subjekteve. 


	ANALIZA E NDIKIMEVE
Cilat janë ndikimet e opsionit të preferuar? Kjo duhet të përshkruajë ndikimet në mënyrë sasiore  (monetare) dhe cilësore (narrative) mbi buxhetin dhe grupet e tjera të prekura. (jo më shumë se 10 rreshta) 
Grupet e prekura nga kjo politikë përfshijnë prindërit të cilët jetojnë jashtë territorit  të Republikës së Shqipërisë, prindërit që jetojnë në territorin e Republikës së Shqipërisë,  foshnjat e porsalindura të të dy kategorive, si dhe Qeveria (Buxheti i Shtetit).
Grupet e lartpërmendura preken në mënyra të ndryshme nga kjo politikë. 
Prindërit e fëmijëve të lindur jashtë Republikës së Shqipërisë përfitojnë pagesa të ngjashme për lindjen e fëmijëve edhe sipas legjislacionit në vendet ku ata jetojnë e punojnë, duke përfituar kështu pagesa (shpërblime) të dyfishta.

Me anë të politikës së propozuar do të shmanget dypërfitimi. 
Kjo vendos një shenjë barazie ndërmjet përfitimit nga prindërit që jetojnë në Shqipëri dhe foshnjat e lindura po në Shqipëri, të cilët marrin vetëm një përfitim në raport me ata që  jetojnë jashtë territorit të Republikës së Shqipërisë dhe përfitojnë dyfish, 
Prindërit që jetojnë dhe kontribuojnë në Republikën e Shqipërisë do të përfitojnë duke i dhënë atyre një shpërblim financiar për të përballuar shpenzimet e lidhura me sjelljen në jetë të fëmijëve. 

Kjo kategori preket në mënyrë indirekte pasi bonusi i bebes që ata do të merrnin nuk rritet apo zvogëlohet nga kjo politikë dhe as nuk është i lidhur me përfitimet që një foshnje e lindur nga prindër shqiptarë që jetojnë jashtë Shqipërisë por duke barazuar të paktën numrin e përfitimeve i bën të ndihen jo të diskriminuar në raport me këta të fundit. 
Gjithashtu po në mënyrë indirekte, rritja e të ardhurave në buxhetin e shtetit nga kursimi i bonuseve të bebeve që jepen për foshnjat e lindura nga prindër që nuk jetojnë në territorin e Shqipërisë, mund të alokohet në shërbime për fëmijet si infrastrukturë e përmirësuar, kopshte dhe çerdhe që ofrojnë më shumë aktivitete etj. 


	ARSYETIMI I OPSIONIT TË PREFERUAR 
Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare. (jo më shumë se 7 rreshta)
Për të përzgjedhur opsionin e preferuar është përdorur analiza me shumë kritere. 

Kriteret e marra në konsideratë janë: 

1.  Mundësia për vijimin e mbështetjes për familjet, të cilët jetojnë dhe kontribuojnë në Republikën e Shqipërisë, duke i dhënë atyre një shpërblim financiar për të përballuar shpenzimet e lidhura me sjelljen në jetë të fëmijëve;
2. Shmangia e praktikave diskriminuese karshi foshnjave të lindura nga prindër që jetojnë në Shqipëri dhe atyre të lindura nga prindër jetojnë jashtë Shqipërisë;
3. Efikasiteti për incentivimin për rritjen e natalitetit në vend;
4. Efikasitet në menaxhimin më të mirë i fondit të dedikuar për mbulimin e bonusit të bebeve; 
5. Kosto – efektiviteti i realizimit të politikës së propozuar.

Bazuar në analizën e mësipërme, rezultoi se Opsioni i preferuar është Opsioni 2, hartimi i shtesës në Ligjin aktual të asistencës sociale pasi ai është opsioni që realizon të githë objektivat e politikës me raportin më të mirë kosto – efektivitet. 

Kjo për arsye se është opsioni që vlerësohet se ka efektivitetin më të lartë dhe kosto më të ulët, krahasuar me hartimin e një ligji të ri, i cili kërkon një numër të konsiderueshëm burimesh njerëzore. Së pari, vetë ndryshimet nuk janë rrënjësore, pra parimet dhe rregullimet bazë nuk preken. Rregullat e teknikës legjislative theksojnë se nevoja për një ligj të ri është prezente kur më shumë se 50 % e ligjit aktual do të preket. Gjithashtu, tentativat për të zgjidhur problematikat me anë të opsioneve jorregullatore nuk arrijnë realizimin e objektivave ashtu sikurse nuk i zgjidh as të qëndruarit në gjendje status quo. 

Nëpërmjet Opsionit 2 arrihen të gjithë objektivat e synuar, konkretisht përcaktimi i statusit të prindit i cili jeton në territorin e Republikës së Shqipërisë si një kriter i domosdoshëm për përfitimin e bonusit të bebes , duke mundësuar që kjo politikë të realizohet në një kosto sa më të ulët buxhetore dhe njerëzore për administratën dhe për qytetarët dhe kohë sa më shpejtë.

	KONSULTIMI
Jepni një përmbledhje të çdo konsultimi të kryer (me kë dhe si jeni konsultuar? (jo më shumë se 5 rreshta)

Projektligji “Për një shtesë dhe një ndryshim në ligjin nr. 57/2019 “Për asistencën sociale në Republikën e Shqipërisë” është publikuar në regjistrin elektronik për njoftimet dhe konsultimet publike, më datë 18.05.2023 – 15.06.2023, me qëllim njohjen dhe konsultimin publik. 

Numri i shikimeve në portalin e RENjKP është 221. 
Nuk janë përcjellë komente.

Projektligji gjithashtu i është nënshtruar konsultimit të brendshëm me institucione të tjera shtetërore, komentet e të cilëve janë reflektuar në relacionin shoqërues të projektligjit. 

	ZBATIMI DHE MONITORIMI
[bookmark: ZbatimiMonitorimi]Si do të organizohen zbatimi dhe monitorimi?(jo më shumë se 5 rreshta)

Zbatimi dhe monitorimi i këtij ndryshimi do të realizohet nga Shërbimit Social Shtetëror, i cili është institucioni përgjegjës për tërheqjen e çekut që ofron bonusin e bebes.  Monitorimi dhe vlerësimi do të kryhet nga Shërbimi Social Shtetëror dhe Ministria e Shëndetësisë dhe Mbrojtjes Sociale. 

Kontribues në zbatimin e kësaj politike do të jenë edhe  institucioni i shërbimit spitalor publik ose jopublik ku ndodh lindja e foshnjës i cili plotëson dokumentin “Certifikatë asistence në lindje” në dy kopje dhe pajis prindin/prindërit me një kopje të saj si, nëpunësit e shërbimit të gjendjes civile, nëpunësit e shërbimit të gjendjes civile,  personeli që asiston ose verifikon lindjen  për lindjet e ndodhura jashtë institucionit të shërbimit spitalor, si banesë, tren, anije etj. 
 


[bookmark: _Toc506919731]







	PJESA 2: BAZA KRYESORE E ANALIZËS DHE E PROVAVE 



Historik
Jepni kontekstin e politikës.

Neni 54 i Kushtetutës së Republikës së Shqipërisë përcakton se fëmijët, të rinjtë, gratë shtatzëna dhe nënat e reja kanë të drejtën e një mbrojtjeje të veçantë nga shteti.

Ligji Nr. 57/2019 “Për asistencën sociale në Republikën e Shqipërisë”, u propozua në kontekstin ku një ndër synimet e Qeverisë ishte ndërtimi i një politike sociale universale dhe një program të ri social të quajtur “Bonusi i bebes” për mbështetjen e cdo të porsalinduri dhe familjeve të tyre, e cila u adresua përmes garantimit të shpërblimit financiar për cdo fëmijë të ardhur në jetë, pavarësisht statusit social dhe ekonomik si dhe në kuadër të incentivave për rritjen e natalitetit.

Neni 9 i këtij ligji përcakton se: “Përfitues të ndihmës së menjëhershme financiare (bonusi i bebes) për foshnjën e porsalindur janë prindi/prindërit e fëmijës. Masa dhe procedura e dhënies së ndihmës së menjëhershme financiare për foshnjat e porsalindura dhe mënyra e bashkëpunimit ndërmjet institucioneve të shërbimit spitalor dhe atyre të gjendjes civile përcaktohen me vendim të Këshillit të Ministrave”.

Në zbatim të nenit 9, të Ligjit nr.57/2019 “Për Asistencën Sociale në Republikën e Shqipërisë” është miratuar edhe Vendimi nr. 288, datë 10.04.2020 të Këshillit të Ministrave “Për përcaktimin e masës dhe procedurës së dhënies së ndihmës së menjëhershme financiare për foshnjat e porsalindura dhe mënyrën e bashkëpunimit nëpërmjet institucioneve të shërbimit spitalor dhe atyre të gjendjes civile”. 

Bazuar në dy bazat ligjore të mësipërme, Shërbimi Social Shtetëror dhe institucionet e shërbimit spitalor publik lëshojnë, pas regjistrimit në Rregjistrin e gjendjes civile, bonusin e bebes për fëmijët e porsalindur. Shërbimi Social Shtetëror lëshon bonusin për fëmijët e lindur në institucionet e shërbimit spitalor jopublik dhe gjithashtu dhe për fëmijët e lindur jashtë territorit të Shqipërisë, bazuar në përcaktimet ligjore. 

Ndihma e menjëhershme financiare (bonusi i bebes) për prindin/prindërit me foshnja të porsalindura është, si më poshtë vijon:

a)  Në masën 40 000 (dyzet mijë) lekë për lindjen e foshnjës së parë;
b)  Në masën 80 000 (tetëdhjetë mijë) lekë për lindjen e foshnjës së dytë;
c) Në masën 120 000 (njëqind e njëzet mijë) lekë për lindjen e foshnjës së tretë dhe të foshnjave të tjera në vijim;
ç)  Për prindërit që sjellin në jetë dy foshnja të lindura njëherësh (binjakë), masa e përfitimit do të jetë në masën 80 000 (tetëdhjetë mijë) lekë për secilën foshnjë;
d) Për prindërit që sjellin në jetë më shumë se dy foshnja të lindura njëherësh (trinjakë dhe më shumë), masa e përfitimit do të jetë në masën 120 000 (njëqind e njëzet mijë) lekë për secilën foshnjë.

Në masën e ndihmës së menjëhershme financiare (bonusi), si më sipër, përfshihet edhe shpërblimi në masën 5 000 (pesë mijë) lekë për regjistrimin e lindjes brenda afatit, të përcaktuar në pikën 4, të nenit 41, të ligjit nr.10129, datë 11.5.2009, “Për gjendjen civile”, të ndryshuar.
Problemi në shqyrtim
Përshkruani natyrën e problemit.
Identifikoni shkaqet e problemit.
Përshkruani shtrirjen e problemit.
Identifikoni grupet e prekura nga ky problem - qeveria / biznesi / shoqëria civile / qytetarët.
Vlerësoni nëse problemi mund të trajtohet ose jo përmes një ndryshimi të politikave.

Përgjatë viteve 2019 – 2021, pra me miratimin e këtij programi janë mbështetur 117 942 fëmijë të lindur brenda ose jashtë vendit. 

Vetëm për vitin 2022 janë mbështetur 42,761 fëmijë të porsalindur. Janë shpërndarë 24,504 çeqe për fëmijët e lindur brenda vendit dhe 18,257 çeqe për fëmijët e lindur jashtë vendit. Fondi për zbatimin e këtij programi për vitin 2022 shkoi në vlerën 3,100,000,000 lekë.

Bazuar në analizën e kryer mbi përfitueshmërinë e programit dhe të politikës për mbështetjen e familjeve me fëmijë të porsalindur, si dhe vlerësimet e kryera, konstatohet se prindërit e fëmijëve të lindur jashtë Republikës së Shqipërisë përfitojnë pagesa të ngjashme për lindjen e fëmijëve edhe sipas legjislacionit në vendet ku ata jetojnë e punojnë, duke përfituar kështu pagesa (shpërblime) të dyfishta.

Qëllimi i politikës së shpërndarjes së bonusit të bebes është që të mbështesë familjet, të cilët jetojnë dhe kontribuojnë në Republikën e Shqipërisë, duke i dhënë atyre një shpërblim financiar për të përballuar shpenzimet e lidhura me sjelljen në jetë të fëmijëve. 

Grupet e prekura nga ky problem përfshijnë qeverinë (e cila menaxhon fondet buxhetore për shpërndarjen e bonusit të bebeve) dhe qytetarët (prindërit që lindin fëmijë, të cilët jetojnë ose jo në Republikën e Shqipërisë).
Arsyeja e ndërhyrjes 
Shpjegoni pse qeveria e sheh të nevojshme të ndërhyjë.
Shpjegoni se çfarë shpreson të trajtojë qeveria nëpërmjet kësaj ndërhyrjeje.
Shpjegoni se si i mbështet kjo ndërhyrje objektivat e nivelit të lartë të qeverisë.
Rendisni punën ekzistuese që është realizuar tashmë.
[bookmark: _Toc506919735]

Aktualisht, mbështetja e familjes dhe nënave të reja parashikohet në disa Programe dhe Strategji që Qeveria Shqiptare ndjek dhe zbaton. Konkretisht: 

Programi i Qeverisë 2021 - 2025[footnoteRef:3] objektiv mbetet mbështjetja mbështetja e familjeve që në hapat fillestare të krijimit të saj, si investimi më i madh, përfitimet e të cilit kanë impakt të jashtëzakonshëm tek shoqëria dhe ekonomia e vendit. Aspirata legjitime e një çifti të ri për të krijuar një familje e për të pasur një shtëpi është një arsye e fortë që të mbështetet zgjerimi i familjes, që fillon nga kujdesi ndaj nënës gjatë shtatzënisë, tek lindja, bonusi i bebes, kujdesi parësor e arsimi i fëmijëve. Gjithashtu, po në këtë program citohet se në vizionin për Shqipërinë 2030 , fëmijët e të rinjtë kanë vëmendje të posaçme që shkon përtej infrastrukturës së shërbimeve në kujdesin dhe rritjen e tyre, duke vendosur fokusin tek politikat e reja për shëndet më të mirë, edukim më cilësor dhe hapësira alternative që nxisin formimin dhe talentet e tyre.  [3:  https://kryeministria.al/ëp-content/uploads/2021/10/Programi_Qeverises_2021-2025.pdf ] 


Në këtë kuadër si dhe në vijim të rezultateve të nismës së Këshillimit Kombëtar[footnoteRef:4] ku për pyetjen nëse nënat me fëmijë të mitur duhet të përfitojnë mbrojtje të veçantë nga shteti, për të cilën ju përgjigjën pozitivisht 81% e të anketuarve, në vitin 2022 është ndërmarrë nisma e propozimit të ndryshimit të Ligjit nr.10383, datë 24.2.2011, “Për sigurimin e detyrueshëm të kujdesit shëndetësor në Republikën e Shqipërisë”, të ndryshuar.  [4:  https://www.kryeministria.al/keshillimi-kombetar/ ] 

Ligji tashmë i miratuar (Nr. 87/2022)[footnoteRef:5] do të mundësojë mbështetjen financiare për gratë e papuna, me tre apo më shumë fëmijë të moshës deri në 18 vjeç, ku ku njëri prej fëmijëve është nën moshën 5 vjeç dhe familja ka të ardhura nën 100 mijë lekë në muaj, për periudhën e kujdesit ndaj fëmijës deri në moshën 5-vjeçare, që fëmijët të kenë më shumë mundësi për mirëushqyerje dhe nënat të përballojnë jetesën. [5:  https://www.parlament.al/dokumentacioni/aktet/aacc519c-f165-4659-8aec-017808012345 ] 


Fokusi i politikave sociale ka gjithashtu në themel fuqizimin e gruas, familjes dhe kujdesin e veçantë tek fëmijët. 

Me anë të tyre mbështetet edhe Agjenda 2030 “Për arritjen e Objektivave të Zhvillimit të Qëndrueshëm”[footnoteRef:6], veçanërisht OZHQ 1 “Pa varfëri”, OZHQ 3 “Shëndet i mirë dhe mirëqenie” dhe OZHQ 5 “Barazi Gjinore”.  [6:  https://ëëë.instat.gov.al/media/11279/sdg-2022-shqip.pdf ] 


Shtylla e tretë e Strategjisë Kombëtare për Zhvillimin dhe Integrimin Europian[footnoteRef:7] i dedikohet kohezionit social, ku ndër të tjera fokusi mbetet te luftimi i varfërisë, fuqizimi i sistemit të mbrojtjes shoqërore, dhe mbrojtja e shtresave në nevojë.    [7:  https://qbz.gov.al/eli/vendim/2023/02/22/88/59519cb2-2180-4e7e-9d91-68545a68e008 ] 


Pavarësisht se bonusi i bebes aktualisht i alokohet të gjithë prindërve të rinj, kategoria që ka më shumë nevojë për këtë mbështetje janë shtresat të cilat mbështeten nga skema e asistencës sociale apo kanë të ardhura të pakta. 

Sikurse edhe në periudhën kur u miratua Ligji 57/2019 “Për asistencën sociale në Republikën e Shqipërisë”, nxitja e lindshmërisë mbetet një objektiv i Qeverisë.  Siç vërehet edhe nga të dhënat e publikuara nga INSTAT[footnoteRef:8] si më poshtë, rezulton ulje në lindshmëri.  [8:  https://ëëë.instat.gov.al/al/temat/treguesit-demografik%C3%AB-dhe-social%C3%AB/lindjet-vdekjet-dhe-martesat/#tab2 ] 

	Lindjet, vdekjet dhe shtesa natyrore
	

	Vitet
	Lindje
	Vdekje
	Shtesa natyrore

	2018
	          28,934 
	         21,804 
	                    7,130 

	2019
	          28,561 
	         21,937 
	                    6,624 

	2020
	          28,075 
	         27,605 
	                       470 

	2021
	          27,211 
	         30,507 
	                   (3,296)

	2022
	          24,688 
	         23,998 
	                       690 



Familjet e reja, nënat e reja dhe fëmijët kanë një vëmendje të veçantë nga shteti, e materializuar kjo në disa nisma e strategji që aktualisht janë në fuqi dhe zbatohen. Me anë të kësaj politike të propozuar, synohet që kjo mbrojtje e veçantë jo vetëm të mos ndërpritet apo të cënohet por përkundrazi të shtohet duke u fokusuar te familjet që jetojnë dhe kontribuojnë në Shqipëri. Gjithashtu, bazuar në analizën e kryer mbi përfitueshmërinë e programit dhe të politikës për mbështetjen e familjeve me fëmijë të porsalindur, si dhe vlerësimet e kryera, konstatohet se prindërit e fëmijëve të lindur jashtë Republikës së Shqipërisë përfitojnë pagesa të ngjashme për lindjen e fëmijëve edhe sipas legjislacionit në vendet ku ata jetojnë e punojnë, duke përfituar kështu pagesa (shpërblime) të dyfishta. 
Me anë të kësaj politike vendoset dhe një shenjë barazie ndërmjet foshnjeve të lindur në Shqipëri që përfitojnë vetëm një bonus dhe atyre të lindur jashtë saj të cilët përfitojnë dy. 

Objektivi i politikës
Vendosni objektiva që korrespondojnë me problemin dhe shkaqet e tij.
Sigurohuni që objektivat e vendosur të korrespondojnë me ato të dhëna në përmbledhjen ekzekutive, por më të detajuara. 
Sigurohuni që objektivat janë specifikë, të matshëm, të arritshëm, realë dhe në kohë.

Objektivat i kësaj politike janë: 
1.   Garantimi i të drejtës për një mbrojtjeje të veçantë nga shteti, për fëmijët dhe nënat e reja në Republikën e Shqipërisë;
2. Garantimin e një shpërblimi financiar për çdo fëmijë të ardhur në jetë, pavarësisht statusit social dhe ekonomik për familjet, të cilët jetojnë dhe kontribuojnë në Republikën e Shqipërisë, nga viti 2023 e në vijim;
3. Incentivimi për rritjen e natalitetit në vend, nga viti 2023 e në vijim;
4. Menaxhimi më i mirë i fondit të dedikuar për mbulimin e bonusit të bebeve, duke filluar nga planifikimi i buxhetit për vitin 2023 e në vijim.  
Përshkrimi i opsioneve të shqyrtuara
Përshkruani opsionin e status quo-së. 
Identifikoni dhe përshkruani të gjitha opsionet e politikave që keni marrë parasysh.
Shpjegoni se si janë identifikuar opsionet e politikës.  

Për të përcaktuar opsionin më të mirë për zgjidhjen e problematikave të mësipërme janë marrë në shqyrtim opsionet e mëposhtme:

Opsioni 0 – Ruajtja e Status quo-së
Me anë të Opsionit 0, nuk parashikohet të merret asnjë masë përfshirë edhe ndryshimi i ligjit aktual për asistencën sociale në Republikën e Shqipërisë. 

Sikurse u shtjellua në rubrikën paraardhëse vetëm për vitin 2022 fondi për zbatimin e programit të bonusit të bebeve shkoi në vlerën 3,100,000,000 lekë. Që nga aplikimi për herë të parë i këtij programi dhe deri në momentin e propozimit të kësaj politike, fondi për mbulimin e bonusit të bebeve ka ardhur duke u rritur. Nëse nuk ndërmerren masa për kufizimin e rrethit të përfituesve dhe mbështetjen e familjeve të cilët jetojnë dhe kontribuojnë në Republikën e Shqipërisë, ky fond do të qëndrojë sikurse është ose do të vijojë të rritet, pavarësisht se nuk mund të parashikohet në vlera konkrete. 
Gjithashtu nuk adresohet as pagesa e dyfishtë që përfitojnë familjet, të cilët jetojnë jashtë Republikës së Shqipërisë, e cila përbën edhe një element diskriminues në raport me familjet, të cilët jetojnë dhe kontribuojnë në Republikën e Shqipërisë.

Opsioni 1 – Hartimi i një ligji të ri. Me anë të Opsionit 1, parashikohet shfuqizimi i ligjit aktual dhe hartimi i një ligji të ri.

Ky opsion kërkon një numër të konsiderueshëm burimesh njerëzore. Së pari, vetë ndryshimet nuk janë rrënjësore, pra parimet dhe rregullimet bazë nuk preken. Rregullat e teknikës legjislative theksojnë se nevoja për një ligj të ri është prezente kur më shumë se 50 % e ligjit aktual do të preket. Gjithashtu, tentativat për të zgjidhur problematikat me anë të opsioneve jorregullatore nuk arrijnë realizimin e objektivave ashtu sikurse nuk i zgjidh as të qëndruarit në gjendje status quo. 

Opsioni 2 – Bërja e shtesave në ligjin aktual Nr. 57/2019 “Për asistencën sociale në Republikën e Shqipërisë”, në mënyrë që të gjejnë reflektim konkret objektivat e synuara të kësaj politike. 

Me anë të politikës së propozuar do të shmanget dypërfitimi. 
Kjo vendos një shenjë barazie ndërmjet përfitimit nga prindërit që jetojnë në Shqipëri dhe foshnjat e lindura po në Shqipëri, të cilët marrin vetëm një përfitim në raport me ata që jetojnë jashtë territorit të Republikës së Shqipërisë  dhe përfitojnë dyfish. 
Prindërit që jetojnë dhe kontribuojnë në Republikën e Shqipërisë do të përfitojnë duke i dhënë atyre një shpërblim financiar për të përballuar shpenzimet e lidhura me sjelljen në jetë të fëmijëve. 

Në këtë kontekst, kufizimi i rrethit të përfituesve në mbështetjen e familjeve, të cilët jetojnë dhe kontribuojnë në Republikën e Shqipërisë do të krijojë ulje në shpenzimet buxhetore, duke lejuar hapësirë për investimin e kursimeve në shërbime të tjera sociale e shëndetësore.

Opsioni 3 – Opsion jorregullator
Për të realizuar objektivat e synuara nuk janë marrë në konsideratë opsione jorregullatore pasi problematikat rrjedhin pikërisht për shkak të parashikimit ligjor i cili nuk bën diferencim ndërmjet vendbanimit të prindërve. Në këtë këtë kuptim, interpretimi i dispozitës është i gjerë dhe vetëm rishikimi i saj mund të çojë në ngushtimin e subjekteve. 
Vlerësimi i opsioneve/analizimi i ndikimeve     
Identifikoni grupet e prekura.
Identifikoni llojet e ndikimeve për secilin grup të prekur, bëni dallimin midis ndikimeve të drejtpërdrejta dhe jo të drejtpërdrejta.
Për ndikimet e drejtpërdrejta:
 
Përshkruani nga ana cilësore ndikimet e drejtpërdrejta mbi grupet e prekura.
Analizoni nga ana sasiore ndikimet më të rëndësishme të drejtpërdrejta.
Përcaktoni vlerën monetare të ndikimeve më të rëndësishme të drejtpërdrejta aty ku është e mundur (përdor tabelën në Aneksin 2/a të këtij dokumenti).
Analizoni ndikimin mbi ndërmarrjet e vogla dhe të mesme (nëse ka).
Për ndikimet jo të drejtpërdrejta:
Përshkruani nga ana cilësore ndikimet jo të drejtpërdrejta mbi grupet e prekura.
Analizoni ndikimin mbi konkurrencën.  
Diskutoni kufizimin e analizës:
Jepni supozimet në të cilat janë bazuar parashikimet dhe risqet, të cilave ato u nënshtrohen.
Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.
Përmblidhni vlerësimin e opsioneve:
Paraqisni një pasqyrë përmbledhëse të të gjitha ndikimeve të opsioneve të analizuara.
Shpjegoni se si ndikimet e të gjitha opsioneve të analizuara krahasohen me njëra-tjetrën.
Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (përdor tabelën në Aneksin 2/b të këtij dokumenti).


Grupet e prekura nga kjo politikë përfshijnë: 

1. Prindërit të cilët nuk jetojnë në territorin e Republikës së Shqipërisë dhe foshnjat e tyre të porsalindura; 
2. Prindërit të cilët jetojnë në territorin e Republikës së Shqipërisë dhe foshnjat e porsalindura; 
3. Qeveria (Buxheti i Shtetit);

Grupet e lartpërmendura preken në mënyra të ndryshme nga kjo politikë. 

Prindërit të cilët nuk jetojnë në territorin e Republikës së Shqipërisë dhe foshnjat e tyre nuk do të përfitojnë më të ardhura nga skema e bonusit të bebes nga buxheti i shtetit shqiptar, por kjo nuk i pengon ata që të përfitojnë nga skema e mbështetjes për bebet e porsalindura në vendet ku ata janë jetojnë. 

Kjo do të shmangë dhe dypërfitimin duke vendosur një shenjë barazie ndërmjet përfitimit nga prindërit që jetojnë në Shqipëri dhe foshnjat e lindura po në Shqipëri, të cilët marrin vetëm një përfitim, në raport me ata që jetojnë jashtë territorit të Republikës së Shqipërisë dhe përfitojnë dyfish. 

Kjo politikë nuk prek familjet të cilët kanë përfituar deri tani bonusin e bebes, por ata që do të bëhen prindër në të ardhmen dhe në këtë kontekst këta të fundit mund të kenë krijuar pritshmëri që do të përfitojnë dy pagesa duke patur një sasi të caktuar të ardhurash. Me zbatimin e kësaj politike, ata nuk do të përfitojnë më dy pagesa por vetëm një duke sjellë diferencë në sasinë e të ardhurave që kanë planifikuar. 

Prindërit  të cilët jetojnë në territorin e Republikës së Shqipërisë preken në mënyrë indirekte pasi bonusi i bebes që ata do të merrnin nuk rritet apo zvogëlohet nga kjo politikë, si dhe as nuk është i lidhur me përfitimet që ka një foshnje e lindur nga prindër shqiptarë që jetojnë jashtë territorit të Republikës së Shqipërisë, por duke barazuar të paktën numrin e përfitimeve i bën të ndihen jo të diskriminuar në raport me këta të fundit. 

Gjithashtu po në mënyrë indirekte, rritja e të ardhurave në buxhetin e shtetit nga kursimi i bonuseve të bebeve që jepen për foshnjat e lindura nga prindër  që jetojnë jashtë territorit të Republikës së Shqipërisë, mund të alokohet në shërbime për fëmijet si infrastrukturë e përmirësuar, kopshte dhe çerdhe që ofrojnë më shumë aktivitete etj. 

Qeveria (Buxheti i Shtetit) përfiton në mënyrë direkte nga tkurrja e shpenzimeve duke u shtuar sasia e të ardhurave në buxhetin e shtetit. 

Kjo politikë nuk parashikohet të ketë ndikime në ndërmarrjet e vogla dhe të mesme dhe as në konkurencën në treg pasi efektet financiare janë të lidhura me Buxhetin e Shtetit dhe buxhetin personal të prindërve jetojnë ose jo në territorin e Republikës së Shqipërisë. 

Gjithashtu, politika nuk ka ndikime në mjedis. 

Politika e mësipërme është e kufizuar për sa i takon parashikimeve financiare dhe sociale që ajo mund të ketë. Ndonëse bazuar në statistikat aktuale është kryer një vlerësim financiar bazuar mbi barrën buxhetore, që ka dhënia e bonusit financiar prindërve që nuk jetojnë në Republikën e Shqipërisë, si dhe lehtësimin që mund të vijë nga eliminimi i saj, parashikimet janë të limituara për sa i takon numrit të lindjeve në Shqipëri në të ardhmen. Numri mund të rritet duke mos lejuar rialokimin e fondit për shërbime të tjera, megjithatë një aspekt pozitiv është se do t’i dedikohet foshnjave të lindur në Shqipëri, nga prindër që jetojnë në Republikën e Shqipërisë. 

Arsyetimi i opsionit të preferuar
Zgjidhni opsionin e preferuar, bazuar në analizë. 
Shpjegoni arsyetimin tuaj.

Bazuar në analizën e mësipërme, rezultoi se Opsioni i preferuar është Opsioni 2, hartimi i shtesës në Ligjin aktual Nr. 57/2019 “Për asistencën sociale në Republikën e Shqipërisë”  pasi ai është opsioni që realizon të githë objektivat e politikës me raportin më të mirë kosto – efektivitet. 

Kjo për arsye se është opsioni që vlerësohet se ka efektivitetin më të lartë dhe kosto më të ulët, krahasuar me hartimin e një ligji të ri, i cili kërkon një numër të konsiderueshëm burimesh njerëzore. Së pari, vetë ndryshimet nuk janë rrënjësore, pra parimet dhe rregullimet bazë nuk preken. Rregullat e teknikës legjislative theksojnë se nevoja për një ligj të ri është prezente kur më shumë se 50 % e ligjit aktual do të preket. Gjithashtu, tentativat për të zgjidhur problematikat me anë të opsioneve jorregullatore nuk arrijnë realizimin e objektivave ashtu sikurse nuk i zgjidh as të qëndruarit në gjendje status quo. 

Nëpërmjet Opsionit 2 arrihen të gjithë objektivat e synuar, konkretisht përcaktimi i statusit të prindit që jeton në territorin e Republikës së Shqipërisë si një kriter i domosdoshëm për përfitimin e bonusit të bebes, duke mundësuar që kjo politikë të realizohet në një kosto sa më të ulët buxhetore dhe njerëzore për administratën e qytetarët dhe në një kohë sa më shpejtë.

Për të arritur në një konkluzion të tillë është kryer analiza me shumë kritere.
[bookmark: _17dp8vu]
Opsionet që janë marrë në konsideratë për analizën me shumë kritere janë:
Opsioni 0: Ruajtja e status quo-së, të vijohet me kuadrin ligjor ekzistues;
Opsioni 1: Hartimi i një ligji të ri;
Opsioni 2:  Ndryshimi i ligjit aktual Nr. 57/2019 “Për asistencën sociale në Republikën e Shqipërisë”.

Për të vlerësuar opsionet duke përdorur analizën me shumë kritere, janë ndjekur hapat e mëposhtëm:

Janë përcaktuar kriteret që tregojnë arritjen e objektivave: 

1. Mundësia për vijimin e mbështetjes për familjet, të cilët jetojnë dhe kontribuojnë në Republikën e Shqipërisë, duke i dhënë atyre një shpërblim financiar për të përballuar shpenzimet e lidhura me sjelljen në jetë të fëmijëve;
2. Shmangia e praktikave diskriminuese karshi foshnjave të lindura nga prindër që jetojnë në Shqipëri dhe atyre të lindura nga prindër jetojnë jashtë Shqipërisë;
3. Efikasiteti për incentivimin për rritjen e natalitetit në vend;
4. Efikasitet në menaxhimin më të mirë të fondit të dedikuar për mbulimin e bonusit të bebeve; 
5. Kosto – efektiviteti i realizimit të politikës së propozuar.

 Është vendosur pesha e kritereve sipas rëndësisë relative:

1. Mundësia për vijimin e mbështetjes për familjet, të cilët jetojnë dhe kontribuojnë në Republikën e Shqipërisë, duke i dhënë atyre një shpërblim financiar për të përballuar shpenzimet e lidhura me sjelljen në jetë të fëmijëve – 5 
2. Shmangia e praktikave diskriminuese karshi foshnjave të lindura nga prindër që jetojnë në Shqipëri dhe atyre të lindura nga prindër jetojnë jashtë Shqipërisë – 5 
3. Efikasiteti për incentivimin për rritjen e natalitetit në vend – 4 
4. Efikasitet në menaxhimin më të mirë i fondit të dedikuar për mbulimin e bonusit të bebeve – 4 
5. Kosto – efektiviteti i realizimit të politikës së propozuar – 3 

Pra, për të bërë dallimin e opsioneve nga njëra-tjetra dhe me qëllim përzgjedhjen e opsionit më të mirë secili kriter është vlerësuar me një peshë specifike vlerësuar nga 1-5;

Gjithashtu, secili kriter në varësi të peshës së tij, është vlerësuar me pikë përkatëse sipas shkallës së preferencës për çdo opsion për secilin kriter nga 0-5 ku 0 përfaqëson opsionin më pak të preferuar dhe 5 atë më të preferuarin.

Matrica e performancës

	Kriteret 
	Pesha 
(Rëndësia relative) 
	Opsioni 0 
	Opsioni 1 
	Opsioni 2

	
	
	Pikë
	Vlera 
(=Pesha x pikë) 
	Pikë 
	Vlera 
(=Pesha x pikë) 
	Pikë 
	Vlera 
(=Pesha x pikë) 

	Mundësia për vijimin e mbështetjes për familjet, të cilët jetojnë dhe kontribuojnë në Republikën e Shqipërisë, duke i dhënë atyre një shpërblim financiar për të përballuar shpenzimet e lidhura me sjelljen në jetë të fëmijëve
	5
	2
	10
	5
	25
	5
	25

	Shmangia e praktikave diskriminuese karshi foshnjave të lindura nga prindër që jetojnë në Shqipëri dhe atyre të lindura nga prindër jetojnë jashtë Shqipërisë
	5
	0
	0
	5
	25
	5
	25

	Efikasiteti për incentivimin për rritjen e natalitetit në vend
	4
	2
	8
	5
	20
	5
	20

	Efikasitet në menaxhimin më të mirë i fondit të dedikuar për mbulimin e bonusit të bebeve
	4
	0
	0
	5
	20
	5
	20

	Kosto – efektiviteti i realizimit të politikës së propozuar
	3
	4
	12
	0
	0
	5
	15

	Pikët totale për secilin opsion 
	
	30
	
	90
	
	105



Çështje të zbatimit
Shpjegoni se cila strukturë do të jetë përgjegjëse për zbatimin e opsionit të zgjedhur.
Shpjegoni pengesat e mundshme për zbatimin e opsionit të zgjedhur.
Përshkruani masat që do të ndërmerren gjatë zbatimit për të arritur qëllimet e politikës.
[bookmark: _Toc465267003]
Për zbatimin e këtij projektligji do të ngarkohet Shërbimit Social Shtetëror, i cili është institucioni përgjegjës për tërheqjen e çekut që ofron bonusin e bebes. 

Kontribues në zbatimin e kësaj politike do të jenë edhe  institucioni i shërbimit spitalor publik ose jopublik ku ndodh lindja e foshnjës i cili plotëson dokumentin “Certifikatë asistence në lindje” në dy kopje dhe pajis prindin/prindërit me një kopje të saj si, nëpunësit e shërbimit të gjendjes civile, nëpunësit e shërbimit të gjendjes civile,  personeli që asiston ose verifikon lindjen  për lindjet e ndodhura jashtë institucionit të shërbimit spitalor, si banesë, tren, anije etj. 

Një pengesë për zbatimin e këtij projektligji mund të jenë shmangiet nga përmbushja e kritereve për përfitimin e bonusit të bebes, konkretisht të jetuarit në territorin e Republikës së Shqipërisë.  

Zbatimi i kësaj politike nga ana e institucionit të shërbimit spitalor publik dhe/ose jopublik, që ka shërbimin e lindjes së foshnjës, është subjekt kontrolli nga strukturat përkatëse të Ministrisë së Shëndetësisë dhe Mbrojtjes Sociale. 

Në rast se strukturat përgjegjëse konstatojnë përfitimin pa të drejtë të ndihmës së menjëhershme financiare (bonusi), Ministria e Shëndetësisë dhe Mbrojtjes Sociale merr masa, sipas legjislacionit në fuqi, për kthimin e shumës së përfituar pa të drejtë. 

Shkeljet nga ana e institucionit të shërbimit spitalor, publik dhe/ose jopublik, që ka shërbimin e lindjes së foshnjës, përbën kundërvajtje administrative dhe dënohet me gjobë sipas legjislacionit në fuqi për kundërvajtjet administrative. 
Faza e monitorimit dhe vlerësimit
· Jepni një përshkrim të përmbledhur të masave të monitorimit dhe të vlerësimit.
· Identifikoni kriteret/treguesit për të matur arritjen e objektivave ose progresin drejt tyre.

Monitorimi dhe vlerësimi do të kryhet nga Shërbimi Social Shtetëror dhe Ministria e Shëndetësisë dhe Mbrojtjes Sociale. 

Çdo vit, hartimi i projektbuxhetit i nënshtrohet një vlerësimi rigoroz dhe ndër zërat e buxhetit parashikohet edhe fondi për bonusin e bebeve, i cili parashikohet bazuar në përfitimet e vitit ë kaluar dhe statistikat mbi lindjet. 

Për sa më sipër, monitorimi i trendit në rritje apo zbritje të lindjeve dhe numrit të përfituesve dhe shumës së alokuar do të bëhet nga strukturat përgjegjëse të Shërbimit Social Shtetëror. 

Treguesit që do të ndërmerren për zbatimin e kësaj politike janë: 
· Numri i lindjeve në Republikën e Shqipërisë;  
· Numri i çeqeve të shpërndara në kuadër bonusit të bebes; 
· Numri i grave kryefamiljare përfituese nga kjo skemë; 
· Shpenzimet buxhetore për bonusin e bebes; 
· Kërkesat/ankesat nga shtetasit shqiptarë (prindër të rinj) që nuk jetojnë në Shqipëri. 

Raporti i vlerësimit të ndikimit - Shtojca 2/a

Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në.    

	 
	 Viti  1 
	 Viti 2 
	 Viti 3 
	 Viti 4 
	 Viti 5 
	 Viti 6 
	 Viti 7 
	 Viti 8 
	 Viti 9 
	 Viti 10 

	Faktori zbritës 
	                    
	                 
	                  
	                 
	                 
	                 
	                 
	                   
	                  
	                    

	Kosto për buxhetin - një herë
	             
	
	
	
	
	
	
	
	
	

	Kosto për buxhetin - në vazhdimësi
	
	
	
	
	
	
	
	
	
	

	Kosto për bizneset - një herë 
	
	
	
	
	
	
	
	
	
	

	Kosto për bizneset - në vazhdimësi
	
	
	
	
	
	
	
	
	
	

	Kosto për grupet e tjera - një herë
	
	
	
	
	
	
	
	
	
	

	Kosto për grupet e tjera - në vazhdimësi
	
	
	
	
	
	
	
	
	
	

	Kosto në total 
	
	
	
	
	
	
	
	
	
	

	Kosto e zbritur= Kosto në total x Faktori zbritës
	
	
	
	
	
	
	
	
	
	

	Përfitimet për buxhetin – një herë
	
	
	
	
	
	
	
	
	
	

	Përfitimet për buxhetin – në vazhdimësi
	
	
	
	
	
	
	
	
	
	

	Përfitimet për grupet e tjera – një herë
	
	
	
	
	
	
	
	
	
	

	Përfitimet për grupet e tjera – në vazhdimësi
	
	
	
	
	
	
	
	
	
	

	Përfitimet për biznesin – një herë
	
	
	
	
	
	
	
	
	
	

	Përfitimet për biznesin – në vazhdimësi
	
	
	
	
	
	
	
	
	
	

	Përfitimet totale
	
	
	
	
	
	
	
	
	
	

	Përfitimi i zbritur= Përfitimi në total x faktori zbritës
	
	
	
	
	
	
	
	
	
	

	Vlera prezente aktuale e përfitimit në total
	
	

	Vlera prezente aktuale e kostos në total
	
	

	Vlera Prezente Neto Aktuale (VAN) = Vlera aktuale e përfitimit në total – Vlera aktuale e kostos në total
	
	



Raporti i vlerësimit të ndikimit - Shtojca 2/b 

Tabelë: Vlera aktuale neto në total e çdo opsioni   

	Opsioni
	Vlera aktuale në milionë lekë
	Vlera aktuale neto në milionë lekë

	
	Kosto
	Përfitimi
	

	Opsioni 1
	0
	0
	0

	Opsioni 2
	0
	0
	0




